**Sikker parkering på Lykkegårdskolen.**

Det er skolens ønske at organisere til- og frakørsel fra skolen på en måde som fremmer elevernes sikkerhed. Her gælder især myldretid ved 8-tiden og 13-tiden.

I myldretiden anbefaler vi, at man holder sin kørselsretning på Ingridsvej. Således at der ikke bakkes rundt på vejen eller bakkes ind i private indkørsler.

Vi anbefaler, at elever selv kommer i skole ved at gå eller cykle. Ved kørsel af forældre vil vi som udgangspunkt gerne sikre, at forældre får mulighed for at aflevere elever så tæt på skolen som muligt.

*Parkeringsplads ved SFO/Lykkegårdsvej.*  
Pladsen er forbeholdt forældre, der afleverer og henter deres børn i SFO. Børn må ikke sættes af langs Lykkegårdsvej, men skal sættes af på parkeringsområdet.

*Parkeringslomme ud for skolen på Ingridsvej.*  
Pladsen er forbeholdt forældre, der afleverer deres børn. Vi henstiller til, at børn sættes af, og bilen herefter kører. Det gøres af hensyn til presset på aflevering fra ca. 07:50 – 08:15. Parkeringspladsen er offentlig, og derfor kan der holde andre biler.

*Ny parkeringslomme på Ingridsvej.*  
Ansatte skal, hvis muligt, parkere på parkeringslomme på Ingridsvej længst væk fra skolen. Hvis der ikke er plads, kan de andre parkeringspladser bruges.

*Parkering ved skolearrangementer.*Ved større arrangementer på skolen såsom julestue, skuespil, fællestimer osv. kan der være et stort pres på Ingridsvej. Derfor henviser vi til parkeringspladsen på den anden side af vejen ved indkørslen til højskolen/kirken.